Subject: Re: [lojban] valsi la'e zo tolcitno

From: "Jorge Llambias" <[email-masked]>
Date: Sat, 18 Mar 2000 14:53:40 PST

i pe'i zo laldo na mutce se nitcu i zo tolci'o ca'a zasti
i ku'i mi na fapro loi drata le nu pilno i na galfi le bangu
i ji'a lei pilno ca'o ze'e finti le bangu i e'u do pilno
le valsi va'o le nu do nitcu kei gi'e zabna le se frati
be lei do se tavla i ni'o na ji'a zasti fa lo gismu be zo
tolmelbi i ku'i na go'i bau le loglo i mi stidi le nu pilno
zo turpa noi spero valsi zi'e noi noda pilno ke'a ki'u le nu
roda zmanei le tcaci valsi po'u zoi spero malbela spero to
xajmi fa le nu ri simsa zo melbi toi

co'o mi'e xorxes

______________________________________________________
Get Your Private, Free Email at http://www.hotmail.com